section_heading: Životopis
paragraph_text: Rođen je 1933. godine u obitelji ateista pa zato nije ni kršten. Roditelji su djecu odgajali su usađujući im prijezir prema Katoličkoj Crkvi. Medicinu je studirao u Bretagni, a dovršio u Parizu. Stekao je uvjerenja da "znanost" ima odgovore na sva pitanja i da je u stanju riješiti sve probleme u svezi s ljudskim životom, patnjom i smrti. Specijalizirao je urologiju i ginekologiju. Stekao reputaciju cijenjena liječnik u jednoj velikoj privatnoj klinici. Pacijenticam je prepisivao kontracepcijske i abortivne pilule čak prije nego što su bile legalne Francuskoj. Sterilizirao je muškarce i žene. Svibnja 1968. prijatelj ga je pozvao prići masonima. Prikazao mu ih je kao „duhovnu obitelj, koja se vodi sjajnim idejama tolerancije, solidarnosti, slobode, bratstva i jedinstva." Već na prvom sastanku te tajanstvene organizacije, primio ga je Veliki meštar Velikog Orijenta Francuske koji mu je predložio ulazak u elitnu ložu u Rennesu. Morao je proći inicijaciju za postati članom slobodnozidarske lože. Inicijacijski obred pun je tajanstvenih simbola i obreda, i kandidat mora proći kroz četiri kušnje te prisegnuti da nitkome ne će odati tajne svoje lože. Objasnili su mu da je bolje biti mrtav nego odati masonske tajne. Bivanje meštrom masonske lože otvaralo mu je brojna vrata. Brojni uglednici i utjecajni prilazili su mu i priznavali da su također masoni. Shvatio da mu je pristup slobodnim zidarima bio početak višeg poretka koji mu daje autentičnu vlast nad samim sobom, nad drugim ljudima i nad događajima. Tijekom 10 godina primao je tzv. Monografiju, u kojoj su bila učenja o okultizmu, spiritizmu, panteizmu i reinkarnaciji u 12 stupnjeva, upute kako postići parapsihološke moći, ostvariti kontakt s nevidljivim svemirskim bićima, vidjeti auru ljudskoga tijela i sl. U hijerarhiji se penjao sve više. Nakon dolaska na čelo Velikog Orijenta 1974., početkom 1982. pozvan je prihvatiti visoki stupanj Škotskog obreda i onda na Veliki četvrtak, 1982., pozvan kroz kapitul primiti inicijaciju u 18. stupanj – postao je Vitez Ružina Križa. Iste godine prešao na novi posao i odgovorniju dužnost. Već sljedeće godine supruga mu se teško razboljela, trpjela jake bolove i mjesecima je morala ležati. Premda liječnik, nije joj mogao pomoći. Supruga je u sebi, diskretno zadržala kršćansku vjeru, no bojala se ako ne ozdravi da će to pojačati suprugovo bezboštvo. 1984. poveo ju je na odmor u planine. Na povratku u Bretagnu, odlučio je svratiti u Lourdes, na veliko supruzino iznenađenje, jer je znala koliko joj je suprug antiklerikalac. Caillet nije vjerovao u Marijina ukazanja i čudesna ozdravljenja, ali je bio uvjeren o "pozitivnim energijama" u Lourdesu. Pronašli su špilju ukazanja. Nisu mu dali ići sa suprugom Claude na (obredno) kupanje u čudotvornoj vodi. Dok ju je čekao, a bilo je hladno kišno vrijeme, sklonio se u crkvu uz Pećinu i baš se služila sveta misa. Misu je dotad smatrao primitivnim obredom prepunim praznovjerja. Taj je put pozorno slušao i gledao misu. Kad je svećenik kazao „Molite i dobit ćete, tražite i naći ćete, kucajte i otvorit će vam se.“, presjeklo ga je, jer je te riječi čuo za vrijeme svoje inicijacije u masonsku ložu. Kada je svećenik sjeo, sve je utihnulo a Caillet je duboko u sebi čuo neobičan glas, pun nevjerojatne topline i mira: „Bilo bi dobro sada zamoliti za Claudeino ozdravljenje, ali čime bi mi mogao uzvratiti?“ Caillet je bio u ekstazi. A kad je svećenik uzdigao hostiju, u njoj je prepoznao stvarnu prisutnost uskrsloga Krista u kojeg dotada nije htio vjerovati. Motreći u nju, doživio je prodornu svjetlost pravoga Boga u čiju moć nije vjerovao, ali kao da ga je cijeli život podsvjesno tražio.<ref>Bitno.net Vlč. M. Piotrowski, TChr, originalno objavljeno u časopisu Ljubite jedni druge!. Preneseno s Facebook časopisa Moj japa. Veliki meštar masonske lože u Lurdu susreo uskrslog Krista 20. svibnja 2014. (pristupljeno 5. svibnja 2018.)